
ELAN
Bakı şəhəri								  20 oktyabr 2026-cı il
[bookmark: _Hlk243385307][bookmark: _Hlk242805163]Süni intellekt və kibertəhlükəsizlik sahəsində inkişafın sürətləndirilməsi üzrə qrant müsabiqəsi
Azərbaycan Respublikasının Elm və Təhsil Nazirliyi Azərbaycan Respublikası Nazirlər Kabinetinin 2017-ci il 11 oktyabr tarixli 416 nömrəli qərarı ilə təsdiq edilmiş “Elmi fəaliyyətin qrant maliyyələşdirilməsi üzrə müsabiqələrin keçirilməsi Qaydası” əsasında Elm və Təhsil Nazirliyinin tabeliyində olan elmi müəssisələrdə çalışan alimlər, tədqiqatçılar və mütəxəssislər (bundan sonra: iddiaçılar) üçün “Süni intellekt və kibertəhlükəsizlik sahəsində inkişafın sürətləndirilməsi üzrə qrant müsabiqəsi” (bundan sonra Qrant müsabiqəsi) elan edir. Qrant müsabiqəsinin əsas məqsədi süni intellekt və kibertəhlükəsizlik sahələri üzrə elmi potensialı gücləndirmək və elmi-texniki tərəqqini sürətləndirmək, rəqabətqabiliyyətli tədqiqat layihələrini dəstəkləmək, elmi nəticələrin praktik tətbiqini və kommersiyalaşdırılmasını təşviq etməkdir.
Qrant müsabiqəsində iştirak üçün tələblər aşağıdakılardır:
1. İddiaçı tərəfindən imzalanmış iştirak ərizəsinin təqdim edilməsi (“İştirak ərizəsi forması”nı yüklə); 
2. İddiaçının Elm və Təhsil Nazirliyinin tabeliyində olan elmi müəssisələrdə çalışan alim, tədqiqatçı və ya mütəxəssis olması, bunun təsdiqi kimi iş yeri barədə arayışın təqdim edilməsi;
3. Layihə təklifinin Azərbaycan və ingilis dillərində olan versiyalarının təqdim edilməsi (“Layihə təklifi forması”nı yüklə). Hər bir iddiaçı qrant müsabiqəsinə yalnız bir layihə təqdim edə bilər və layihənin müddəti bir ildən çox olmamalıdır.
4. İddiaçının, layihə rəhbərinin  və iştirakçılarının Azərbaycan Respublikasının vətəndaşları olması, bunun təsdiqi kimi şəxsiyyət vəsiqələrinin surətlərinin təqdim edilməsi;
5. Layihə rəhbərinin elmi dərəcəsinin olması, bunun təsdiqedici sənədinin surətinin təqdim edilməsi.
Qrant müsabiqəsində iştirak etmək istəyən iddiaçılar sənədlərini 20.11.2026-cı il tarixindən başlayaraq https://anket.edu.az/user/385 üzərindən göndərməli, sənədlərin qəbulu təsdiq edildikdən sonra isə həmin sənədləri 02.11.2026-cı il tarixindən gec olmayaraq Elm və Təhsil Nazirliyinin ünvanına (Bakı şəhəri, Xətai prospekti 49A) gətirməlidirlər. Müraciətin alındığına dair 3 (üç) iş günü ərzində elektron məktub alınmadığı təqdirdə (+994 51) 201 29 71 nömrəsi ilə əlaqə saxlanılması xahiş olunur. Texniki problemlərlə qarşılaşmamaq üçün layihənin təqdim edilməsini son günlərə saxlamamaq tövsiyə olunur. 
Qrant müsabiqəsinə edilmiş müraciətlərin yoxlanılması, qiymətləndirilməsi və qalibin müəyyənləşdirilməsi aşağıdakı ardıcıllıqla həyata keçiriləcəkdir:
· İlk olaraq iddiaçıların qrant müsabiqəsinin iştirak tələblərinə uyğunluğu yoxlanılacaqdır.
· İştirak tələblərini tam ödəyən iddiaçıların layihələri aşağıdakı meyarlar əsasında ekspertizadan keçiriləcəkdir.
	№
	Qiymətləndirmə meyarı
	Maksimal bal

	1.
	Müsabiqənin mövzusuna, ölkə və dünya elminin prioritetlərinə uyğunluq
	10

	2.
	Problemin aktuallığı
	10

	3.
	Məqsədin aydınlığı, nəticələrin ölçülən olması və davamlılığı
	10

	4.
	Elmi yenilik və praktiki faydalılıq
	20

	5.
	Tədqiqat metodologiyasının və fəaliyyət planının keyfiyyəti
	10

	6.
	Layihə heyətinin və resursların uyğunluğu
	20

	7.
	Xərclər smetasının zəruriliyi və səmərəliliyi
	20

	Cəmi bal:
Qeyd: Layihələrin ekspertizası mərhələsində keçid həddi 50 baldır.
	100


· Ekspertizanın nəticələrinə əsasən maliyyələşdirilməsi məqsədəuyğun hesab edilən layihənin xərclər smetasına əsaslandırılmış dəyişikliklər edilə bilər.
· Qrantın ayrılması barədə məlumat iddiaçıya elektron məktub və digər vasitələrlə çatdırılır.
6. Qrant ayrılan iddiaçı ilə Elm və Təhsil Nazirliyi arasında layihənin icrası məqsədi ilə ikitərəfli müqavilə bağlanılır və müqavilə Azərbaycan Respublikası Nazirlər Kabinetinin 2015-ci il 5 iyun tarixli 216 nömrəli qərarı ilə təsdiq edilmiş “Qrant müqavilələrinin (qərarlarının) qeydə alınması Qaydası”nın 1.3-cü bəndinə uyğun olaraq qeydiyyatdan keçirilir. Müqavilə bağlanılması üçün iddiaçı VÖEN-ə və ona bağlı bank rekvizitlərinə malik olmalıdır.
7. Layihənin icra müddətindən asılı olaraq, maliyyələşdirilmə birdəfəlik və ya mərhələlər üzrə həyata keçirilir. Layihənin maliyyələşdirilməsi üçün nəzərdə tutulan məbləğ mərhələlər nəzərə alınmaqla iddiaçının müvafiq bank hesabına köçürülür. Qrant məbləğindən rüsumlar və dövlət büdcəsinə müvafiq icbari ödənişlər tutulmur. Layihənin icrası zamanı vergilərlə bağlı məsələlər Azərbaycan Respublikasının Vergi Məcəlləsi ilə tənzimlənir. Qrant məbləğinin məcburi dövlət sosial sığortasına cəlb olunması “Sosial sığorta haqqında” Azərbaycan Respublikasının Qanunu ilə tənzimlənir.

Əlaqə:
· Ünvan: AZ1008, Azərbaycan Respublikası, Bakı şəhəri, Xətai prospekti 49
· Elektron poçt: elm.grants@edu.gov.az 

